CELEX: 32010R0114
Language: lv
Date: 2010-02-09 00:00:00
Title: Komisijas Regula (ES) Nr. 114/2010 ( 2010. gada 9. februāris ), ar ko groza Regulu (EK) Nr. 2229/2004 attiecībā uz termiņu, kas dots EFSA , lai sniegtu viedokli par pārskata ziņojumu projektiem par darbīgajām vielām, par kurām ir skaidras norādes, ka tām nav kaitīgas ietekmes (Dokuments attiecas uz EEZ)

10.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 37/12
            
         KOMISIJAS REGULA (ES) Nr. 114/2010
   (2010. gada 9. februāris),
   ar ko groza Regulu (EK) Nr. 2229/2004 attiecībā uz termiņu, kas dots EFSA, lai sniegtu viedokli par pārskata ziņojumu projektiem par darbīgajām vielām, par kurām ir skaidras norādes, ka tām nav kaitīgas ietekmes
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un it īpaši tās 8. panta 2. punkta otro daļu,
   tā kā:
   
               (1)
            
            
               Saskaņā ar 24.b pantu Komisijas 2004. gada 3. decembra Regulā (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (2), gadījumos, kad ir skaidras norādes, ka varētu sagaidīt, ka darbīgajai vielai nav kaitīgas ietekmes uz cilvēku vai dzīvnieku veselību vai uz gruntsūdeņiem vai arī kādas nepieļaujamas ietekmes uz vidi, minētā viela jāiekļauj Direktīvas 91/414/EEK I pielikumā, iepriekš neapspriežoties ar EFSA.
            
         
               (2)
            
            
               Gadījumos, kad darbīgā viela iekļauta saskaņā ar Regulas (EK) Nr. 2229/2004 24.b pantu, neapspriežoties ar EFSA, minētās regulas 25.a pantā ir noteikts, ka EFSA jāsniedz viedoklis par pārskata ziņojuma projektu ne vēlāk kā līdz 2010. gada 31. decembrim.
            
         
               (3)
            
            
               Ņemot vērā to, cik daudz ir darbīgo vielu, kuras iekļautas saskaņā ar Regulas (EK) Nr. 2229/2004 24.b pantu, ir nepieciešams dot EFSA vairāk laika viedokļa sniegšanai. Par konkrētajām vielām ir skaidras norādes, ka tām nav kaitīgas ietekmes. Ņemot vērā minētos faktus, ir lietderīgi pagarināt termiņu, kurā EFSA ir jāsniedz viedoklis, līdz 2012. gada 31. decembrim.
            
         
               (4)
            
            
               Tāpēc ir attiecīgi jāgroza Regula (EK) Nr. 2229/2004.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2229/2004 25.a pantā datumu “2010. gada 31. decembris” aizstāj ar datumu “2012. gada 31. decembris”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Regula uzliek saistības kopumā un ir tieši piemērojama visās dalībvalstīs.
      Briselē, 2010. gada 9. februārī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 230, 19.8.1991., 1. lpp.
   
      (2)  OV L 379, 24.12.2004., 13. lpp.